ОДЛУКА О ДОДЕЛИ УГОВОРА

Назив, адреса и интернет страница наручиоца: ЈП „Електропривреда Србије, Београд, Ул. царице Милице 2., [www.eps.rs](http://www.eps.rs)

Број и датум доношења одлуке: 2618/19-13 од 27. септембра 2013. године

Врста наручиоца: јавно предузеће

Опис предмета набавке, назив и ознака из општег речника набавке: Набавка добара – Формирање јединственог Дата центра, назив из ОРН: Финансијски информациони системи, 4881200

Основ за примену преговарачког поступка и подаци који оправдавају његову примену: ПД „ЕПС Снабдевање“ формално и правно је почело са радом 07.05.2013. године, а 01.07.2013. године добило је лиценцу за јавно снабдевање крајњих купаца од Агенције за енергетику Републике Србије. Од тог датума ПД „ЕПС Снабдевање“ постало је једини испоручилац електричне енергије у систему ЈП ЕПС, што значи да је дужно да свим крајњим купцима обрачуна утрошену енергију и достави рачуне почев од месеца јула 2013. године. Све уплате по овим рачунима ПД „ЕПС Снабдевање“ мора да евидентира дневно и аналитички књижи у својим пословним књигама, и на основу њих врши обрачун и уплату ПДВ у буџет Републике Србије.

За функционисање ПД „ЕПС Снабдевање“ неопходна је хардверска инфраструктура на којој би се инсталирао и радио системски и апликативни софтвер, а која подразумева Дата центар са базама података, системске и комуникационе сервисе, Web, E-mail и File сервере, као и безбедносну инфрaструктуру укључујући доменска и остала права приступа, архивирање података, системе који обезбеђују континуитет у раду и остале стандардне протоколе.

С обзиром на бројне и сложене претпоставке и услове који треба да се испуне за почетак обављања делатности и за пословање пуним пословним капацитетом, а нарочито узимајући у обзир либерализацију тржишта на средњем напону од 01.01.2014. у складу са Законом о енергетици, не постоје услови за поступање у роковима одређеним за отворени или рестриктивни поступак с обзиром на то да су рокови испоруке, инсталације, конфигурисања и тестирања овако великог и значајног дата центра по општеприхваћеним индустријским стандардима од 60 до 90 дана.

Наведене околности које оправдавају хитност нису у било каквој вези са Друштвом као Наручиоцем, имајући у виду да је Друштво новоосновани привредни субјект у складу са законом. До момента оснивања ЕПС Снабдевања није било познато да ли је постојати један или пет јавних снабдевача, што је проузроковало немогућност ранијег покретања поступка набавке, а накнадним стицањем услова за покретање поступка набавке, кратак временски период за формирање јединственог софтверског решења условио је хитност у спровођењу поступка јавне набавке.

Наручилац је на основу члана 36. став 2. Закона о јавним набавкама („Службени гласник РС“, број 124/12), пре покретања поступка набавке, захтевао од Управе за јавне набавке мишљење о основаности примене преговарачког поступка. Управа за јавне набавке је испитала постојање основа за спровођење преговарачког поступка и утврдила да су у конкретном случају испуњени услови за примену преговарачког поступка без објављивања позива за подношење понуда, у складу са чланом 36. став 1. тачка 3) Закона.

Процењена вредност јавне набавке: 235.000.000,00 динара

Број примљених понуда: 3

Највиша и најнижа понуђена цена: 2.982.762,00 USD (253.167.890,27 динара прерачунато по средњем курсу НБС на дан отварања понуда) и 185.853.044,00 динара

Највиша и најнижа понуђена цена код прихватљивих понуда: 2.750.000,00 USD (233.411.750,00 прерачунато по средњем курсу НБС на дан отварања понуда) и 185.853.044,00 динара

Део или вредност уговора који ће се извршити преко подизвођача: /

Основни подаци о понуђачу и понуди којој је додељен уговор: Serbian Business Systems, Београдска 39, 11000 Београд

Период важења уговора: 150 дана

Подаци о начину и року за подношење захтева за заштиту права: Захтев за заштиту права подноси се Републичкој комисији, а предаје Наручиоцу, са назнаком „Захтев за заштиту права јн. бр. 66/13/ДИКТ“.

Примерак захтева за заштиту права подносилац истовремено доставља Републичкој комисији за заштиту права у поступцима јавних набавки, на адресу: 11000 Београд, Немањина 22-26.

У случају преговарачког поступка без објављивања позива за подношење понуда, рок за подношење захтева за заштиту права је десет дана од дана објављивања одлуке о додели уговора на Порталу јавних набавки.

Подносилац захтева за заштиту права дужан је да на рачун буџета Републике Србије (број рачуна: 840-742221843-57, шифра плаћања 153, модел 97, позив на број 50-016, сврха уплате: републичка административна такса јн. бр. 66/13/ДИКТ, прималац уплате: буџет Републике Србије) уплати таксу у износу од 40.000,00 динара.